Blaen

Blaen a zo ur gumun a Vreizh, e Liger-Atlantel, e gevred ar vro.
 Douaroniezh 
40 km eus Naoned emañ Blaen, war ribloù Kanol Naoned-Brest hag e-kichen Koad ar C'havr.

Tro-dro emañ kumunioù Faouell, Kernitron-al-Lann, Hierig, Kergaval, Kerrigon, Gwez, Gavr, Gwenred ha Bolvronn.

Stêr an Izar a rede dre ar gumun met ne chom un nebeud arroudennoù ken dre ma voe kemeret he naoz d'ober Kanol Naoned-Brest.

Hervez an niveridigezh ziwezhañ e 1999 ez eus 7731 annezad e Blaen. Hiziv avat, gant pikol kresk ar boblañs, e vrasjeder eo bet tizhet ouzhpenn 9200 a annezidi.

Dre garr emañ Blaen da 25 munut eus trowardroioù Naoned, da 50 munut eus Roazhon, da 20 munut eus Savenneg ha da 45 munut eus Sant-Nazer.
 Anv 
 Erwan Vallerie ː Bableni, 1123; Blaing, 1148; Bleyng, 1254; Blen, 1287; Blain, 1341; Bleingn, 1345; Blein, 1355; Blaign, 1381; Blein, 1406; Bleign, 1407; Blaign, 1453; Blain, 1515; Bleing, 1519; Belain, 1630Erwan Vallerie : Traité de toponymie historique de la Bretagne. (3 volumes). Embannadurioù An Here. 1995.

 Ardamezioù 
Brizhet etre argant ha glazur, e greskenn en gul

Implijet adalek 1924. Digemeret gant Kuzul ar Gumun e 1967.

Ardamezioù Guy de Blain (siell 1293), bet douget e-kerzh Kroaztdegioù gant baroned Pontkastell, ha degouezhet d'ar skourr yaouankañ familh Blaen. Kadarnet gant ar roue pa-z eo bet savet Blaen da varkizelezhMichel Froger & Michel Pressensé : Armorial des communes de Loire-Atlantique. Froger SA. 1996.

 Istor 
 Dispac'h Gall 
 Krouet e voe kumun Blaen e 1790 diwar ar barrez katolik. Lakaet e voe da benn Kanton Blaen. Gant al lezenn eus an 26 a viz C'hwevrer 1790 e voe lakaet Blaen da benn Bann BlaenJ. B. Duverger, Collection complète des lois, décrets, ordonnances, règlemens avis du Conseil d'Etat, Levrenn gentañ, Eil embannadur, Pariz, 1834, p.106  hag e 1800 e voe lakaet en Arondisamant SavennegCassini - EHESS - Fichenn kumun Blaen.

 Brezel-bed kentañ  
 Mervel a reas 225 gwaz abalamour d'ar brezel, da lavaret eo 3,39% eus ar boblañs e 1911Les soldats de Loire Inférieure - Monumant ar re varv.
 Eil brezel-bed 
 Mervel a reas 127 den abalamour d'ar brezelMemorial Genweb.
 Trevadennoù 
 Brezel Indez-Sina: mervel a reas daou vilour eus ar gumun hervez monumant ar re varvMemorial Genweb. 
 Darvoudoù sport a bep seurt 

 30 a viz Mezheven 1959 : 6 tennad-hent Tro Bro-C'hall etre Blaen ha Naoned (a-benn d'an eur) ; trec'h eo Roger Rivière.

 6 a viz Eost 2017: Kampionad C'hoarioù Nerzh.
 Brezhoneg 
 8,8 % eus anvioù-lecʼh ar gumun a zo brezhonekJean-Yves Le Moing, Les noms de lieux bretons de Haute-Bretagne, Coop Breizh, 1990, p. 327.
 Panelloù divyezhek zo e mont-tre ar gumun abaoe 2002. Kentelioù brezhoneg zo bet e-pad pell e skolaj publik ar gumun.
 E distro-skol 2024 e oa enskrivet er skol Diwan hag er c'hlasoù divyezhek 47 skoliad (3,1 % eus skolidi ar gumun evit a sell ouzh ar c'hentañ derez)Brezhoneg.
 Sinet e voe ar garta Ya d'ar brezhoneg d'an 29 a viz Gwengolo 2025Cette ville de Loire-Atlantique est plus bretonne que jamais !, Ouest-France - 3 Here 2025.

 Monumantoù ha traoù heverk 

 Kastell La Groulais.

 Iliz katolik Sant Emilian ha Sant Laorañs, luc'hskeudennClochers de France.         

 Chapel Sant Rok, luc'hskeudennoùClochers de France.
 Iliz katolik Sant Emilian, luc'hskeudennoùClochers de France.
 Iliz katolik Sant Omer, luc'hskeudennoùClochers de France.
 Monumant ar re varv, luc'hskeudennMemorial Genweb. 


 Emdroadur ar boblañs abaoe 1793 

 Melestradurezh 
 Tud 
François Durand, selaouer ouzh Kambr ar C'hontoù Breizh e 1552
Louis Bizeul (1785-1861), istorour hag arkeologour,
 Marie-Julie Jahenny (fr) (1850-1941), kevrinadez katolik
Victor Iturria ( -1944), soudard euskarat, meneget e anv war monumant Sara (Lapurdi)http://www.francaislibres.net/liste/fiche.php?index=75022,
Jacky Flippot, emsaver hag eil-maer.
 Ardamezeg ar familhoù
80pxAmproux
Geotet e deir daerenn en argant. [PPC]80pxBidé de la Bidéaie
En argant, e leon en sabel, krabanek ha teodek en gul, eilet ouzh konk 1 gant ur greskenn en glazur, ouzh konk 2 gant ur steredenn en gul, hag ouzh beg gant un eil steredenn en gul. [PPC]80pxde Blain
Brizhet etre argant ha glazur, e greskenn en gul (siell 1225). [PPC]80pxDurand
Aotrounez Pont-Piétin

En argant e nav talbennan en sabel, 3, 3, 3

 Liammoù diavaez 
 Blaen war lec'hienn Geobreizh
 Lec'hienn ofisiel
 Levrlennadur
 Louis Bizeul, Dictionnaire du patois du canton de Blain, 1988
 Gérard Locu, Blain et sa région : aperçu historique et touristique, 1975
 Daveoù ha notennoù

Rummad:Kumunioù Liger-Atlantel
Rummad:Kumunioù Bro-Naoned
Rummad:Kumunioù bet krouet e Liger-Izelañ e-pad an Dispac'h Gall
Rummad:Pennlec'hioù distrigoù Breizh